**POROČILO DSHP ZA LETO 2023**

**Spoštovani člani, dragi prijatelji!** Ljubljana, februar 2024

Dragi dolgoletni prijatelji našega društva DSHP, katero je bilo ustanovljeno dne, 18. dec. 1992, v poslovni stavbi Smelt, sedaj poslovna stavba D.S.U. Ljubljana, kjer smo izvedli dne, 6. dec. 2023 tudi letošnji volilni občni zbor.

**Na tem občnem zboru smo izvolili novega predsednika društva, odvetnika gospoda MITJA LAMUT.**

Dosedanja predsednica dr. Diana Dimnik in častni podpredsednik dr. Božo Dimnik sta v letu 2023 imela več intervjujev objavljenih v slovenskih in hrvaških medijih v zvezi z aktualnimi dogajanji na področju medsosedskih odnosov. Posredovati je bilo potrebno tudi v mnogih primerih na gospodarskih in privatnih interesih posameznikov ali skupin (gre za premoženjsko pravne zadeve itd.), sodelovanje pri organizaciji srečanj gospodarstvenikov obeh držav s sodelovanjem SLS – CRO Kluba. Pogosto so pogovori potekali tudi vezano na vprašanja kako dobiti zaposlitev, kako rešiti stanovanjski problem, kako vzpostaviti dobre odnose s sosesko, kako prodati nepremičnine, pogoje za nakup nepremičnine na Hrvaškem ali pa prosijo za različne nasvete, pomoč, priporočila ali posredovanja.

Redno smo obiskovali številne razstave in kulturne prireditve, ki jih prirejajo slovenske in hrvaške institucije. Predsednica se je udeleževala tudi strokovnih simpozijev regijskih srečanj v eni ali drugi državi. Poleg naštetega se udeležujemo prireditev (kot n. pr. kulturnih, športnih in predavanj, seminarjev, okroglih miz itd.) bili pa smo tudi soorganizatorji nekaterih kulturnih dogodkov.

**Ob katastrofalnih poplavah, ki so v začetku avgusta zajele našo Slovenijo smo se aktivno, kot prostovoljci udeležili pri čiščenju in pomoči poplavljenih območij in finančno prispevali pomoč prizadetim prebivalcem.**

**V nadaljevanju bomo na kratko omenili dogodke, ki smo jih soustvarjali ali samo bili prisotni:**

16.1.23 aktivno smo sooblikovali na okrogli mizi z naslovom »Prizadevanja za mednarodno priznanje SLO iz drugega zornega kota« v organizaciji Alma Mater Europea iz Maribora

25.2.23 udeležili smo se volilne skupščine Hrvaškega kulturnega društva »Istra« Piran v prostorih društva v Luciji na Liminjanski cesti 102, Lucija

7.2.23 smo se udeležili Državne proslave ob Slovenskem kulturnem prazniku v Cankarjevem domu v Ljubljani

2.2.23 bili smo soorganizatorji razstave in kulturnega programa v počastitev preminuli pesnici in prevajalki Mili Vlašič-Gvozdič ter preminulemu profesorju, pesniku, uredniku in prevajalcu Radoslavu Dabu v dvorani Slovanske knjižnice, Einspilerjeva 1 v Ljubljani

1.3.23 smo se udeležili rednega letnega občnega zbora Hrvaškega društva Ljubljana in po občnem zboru še otvoritve Fotografske razstave. Dogodek je bil v Centru Sonček v Ljubljani

25.4.23 prijazno smo bili vabljeni na odprtje razstave »Stipe in Vike – 50 let skupnega delovanja« na povabilo Slovenskega doma KPD Bazovica v Atriju Hrvaškega kulturnega doma Sušak na Reki

21.4.23 udeležili smo se posveta o viziji kulturne politike z naslovom »Kultura za prihodnost«, v organizaciji Ministrstva za kulturo in Seviqc Brežice (Ars Ramovš) v Cankarjevem domu v Ljubljani

16.4.23 udeležili smo se nastopa zbora ENCIJAN na manifestaciji Primorska poje v Cerknem na povabilo Slovensko kulturnega društva »Istra Pula«

25.5.23 na povabilo Veleposlaništva RH v Ljubljani smo se udeležili sprejema v počastitev 10. obletnice sprejetja Republike Hrvaške v Evropsko unijo

21.5.23 Hrvaško društvo Ljubljana nas je povabilo na komemoracijo v Crngrob pri Šk. Loki s spominsko Sveto mašo

25.6.23 na povabilo SKD »Istra Piran« smo se udeležili dogodka ob 10. obletnici vstopa Hrvaške v EU in ob praznovanju Dneva državnosti obeh držav, praznovanje se je odvijalo na Jami Baredine v Novi vasi pri Poreču

24.6.23 na povabilo Predsednice RS, Državnega zbora RS in Vlade RS smo bili na osrednji slovenski proslavi Dneva državnosti R. Slovenije na Kongresnem trgu v Ljubljani

24.6.23 udeležili smo se piknika Hrvaškega društva Ljubljana in dočakali prihod karavane »Pot prijateljstva Vukovar-Ljubljana« v Športnem parku Kleče v Ljubljani

4.6.23 udeležili smo se koncerta Tamburašev HKD iz Pomurja v organizaciji Zveze hrvaških društev v Sloveniji, ki se je odvijal na Kongresnem trug v Ljubljani

30.9.23 bili smo na predavanju bivšega predsednika R. Hrvaške Stjepana Mesića v Dvorani Hotela Palata Venecija v Ulcinju z naslovom »Kako na osnovi izkušenj iz preteklosti graditi boljšo prihodnost«

17.9.23 častni konzul dr. Božo Dimnik je obiskal razstavni prostor Hrvaške obrtne komore na »55. Mednarodnem obrtniškem in gospodarskem sejmu v Celju«

12.9.23 smo bili soorganizatorji dogodka v Cankarjevem domu ob zgodovinskem kabaretu z naslovom »Moja vojna harmonika« v Dvorani Duše Počkaj

3.9.23 v parku Finžgarjevega doma v občini Trst smo se udeležili »Študijskih dnevov Draga 2023«

1.9.23 pogosto se udeležujemo predavanj in srečanj Mednarodnega inštituta IFIMES iz Ljubljane, ki redno analizira dogajanja na Balkanu

15.10.23 udeležili smo se Dneva Narodnega muzeja Slovenije v Ljubljani ob častitljivem 202. rojstnem dnevu Narodnega muzeja

11.10.23 smo bili soorganizatorji »Klavirskega recitala Urbana Staniča«. Predstava je bila v Gallusovi dvorani Cankarjevega doma v Ljubljani

10.10.23 smo se udeležili »Jesenskega koncerta« v izvedbi Jurke Zoraje in Katje Porovne Silič v cerkvi Sv. Janeza Krstnika in v organizaciji Hrvaškega centra kulture Ljubljana

26.11.23 R. Hrvaška letos praznuje 10 let članstva v Evropski uniji. Za počastitev tega dogodka smo se v Gledališču v Kopru ogledali predstavo Hrvatskega Kazališta iz Zagreba delo Miroslava Krleže »Leda«

24.11.23 ob praznovanju 30. obletnice Hrvaškega društva Ljubljani smo se udeležili njihovega praznovanja v prostorih poslovne stavbe D. S. U. (bivša stavba Smelt), Dunajska 160 v Ljubljani

22.12.23 na povabilo predsednice RS, Vlade RS in DZ udeležili osrednje počastitve državnega praznika Dneva samostojnosti in enotnosti

15.12.23 na povabilo Hrvaškega društva Ljubljana smo se udeležili Dneva odprtih vrat

13.12.23 Nevenka Pergar, članica IO DSHP se je udeležila srečanja Hrvaško-Slovenskega poslovnega kluba v rezidenci veleposlanika RS na Hrvaškem. Srečanja se je udeležil tudi bivši predsednik RS g. Borut Pahor

12.12.23 udeležili smo se odprtja razstave z naslovom »Ješka« mlade umetnice Natalie Borčić v galeriji DLUL. Razstavo je odprl veleposlanik RH v SLO gospod Bojan Grigić

7.12.23 Predsednik DSHP g. Mitja Lamut je sodeloval pri predstavitvi knjige hrvaškega avtorja Željka Brguljana z naslovom »Život Meduze« v tehničnem muzeju R. Hrvaške v Zagrebu

6.12.23 izvedli smo volilni občni zbor našega društva in izvolili novega predsednika in novo vodstvo

5.12.23 vabljeni smo bili na večer, posvečen 150-ti obletnici smrti Ivana Padovca priznanega kitarista in skladatelja iz Varaždina. Njegove skladbe nosijo izjemen pomen in njegova glasba je še danes spoštovana

**Za konec:**

Plačilo članarine s katero pokrivamo komaj najnujnejše administrativne in materialne stroške in to le v primeru, da je večina članov članarino plačala, dela vodstva in aktivnih članov pa je že vsa leta brezplačno.

Glede na vse večje stroške pa so bili prisotni na volilnem občnem zboru mnenja, da članarino nekoliko povečamo in sicer:

1. Individualna članarina 20,00 EU
2. Družinska članarina 40,00 EU
3. Za upokojence, dijake in študente 15,00 EU
4. Za kolektivne člane 100,00 EU
5. Enkratna pristopnina 200,00 EU

**Prosimo, da na priloženo položnico vpišete priporočeni znesek članarine. Članarino za leto 2024 prosimo nakažite na naš TRR pri NLB d.o.o. MHL Čopova 3, 1000 Ljubljana, št. računa: SI56 0208 3001 8924 969.**

**PROSIMO VAS TUDI, DA NAM SPOROČITE, V KOLIKOR NAŠEGA GRADIVA NE ŽELITE VEČ PREJEMATI, HVALA!**

Z lepimi pozdravi:

Poročilo pripravila: Predsednik DSHP:

Ivanka Brezigar Mitja Lamut